முதலாளித்துவத்தின் இந்தப் புதிய பின்நவீனத்துவ வடிவமானது தன்னப் பற்றிய புதிய வர்க்கத் தர்க்கத்தைக் கொண்டிருக்கிறது. ஆனால், அது முழுமையாக இன்னும் தன்னை வெளிப்படுத்திக் கொள்ளவில்லை. ஏனெனில், உழைப்பு தன்னை உலகு தழுவிய அளவில் மறுகட்டமைப்பைச் செய்து கொள்ளவில்லை. ஆகவே வர்க்கம் என்ன என்பதிலும், வர்க்க உணர்வு என்ன என்பதிலும் ஒரு நெருக்கடி உருவாகியிருக்கிறது. ஆனால் ஒன்று நிச்சயமாகத் தெரிகிறது. பழைய அர்த்தத்தின்படி இடதுசாரிப் பிரதிநிதித்துவம் என்பது இங்கு இல்லை. ஆனால், மார்க்சியச் சொல்நெறி நமக்கு உறுதிப்படுத்துகிறது ஒரு வகைப் பிரதிநிதித்துவம் தன்னைத் தானே மறுகட்டமைத்துக் கொள்ளும் என்று. இந்த அர்த்தத்தில்தான் நான் என்னை மார்க்சிய தர்க்கத்துக்குள் கடப்பாட்டுடன் இனங்கண்டு கொள்கிறேன்.